[{"text_idx": "#000002", "text": "Rydym yn cydweithio a\u0302 chyflenwyr anhygoel sy\u2019n ein cyflenwi a\u0302 ffrwythau, llysiau, cynnyrch\nllaeth a nwyddau sych ychwanegol."}, {"text_idx": "#000003", "text": "Rydym yn stocio wyau ieir Henbant, sy\u2019n cael eu cynhyrchu ar borfa a bwyd organig, yn\nogystal a\u0302 llysiau ffres godidog o\u2019u gerddi dim-palu yn achlysurol."}, {"text_idx": "#000004", "text": "\u201cRydym yn defnyddio dulliau Paramaethu, Rheolaeth Holistaidd ac Agroecoleg i dyfu llysiau, cig, wyau a llaeth, ond ar raddfa ddynol fechan ac adfywiol sy\u2019n cyflenwi bwyd a thanwydd i\u2019n cartref, ein hymwelwyr a\u2019n cymuned leol."}, {"text_idx": "#000005", "text": "Yn ogystal a\u0302 bod yn gynhyrchiol, mae Henbant yn fan lle gall pobl ddod yma ac arafu am gyfnod, i feddwl am yr hyn sy\u2019n bwysig yn y byd a\u2019r hyn y mae angen i ni ei roi \u2019no\u0302l.\u201d"}, {"text_idx": "#000006", "text": "Cliciwch yma i ddysgu mwy am Henbant"}, {"text_idx": "#000008", "text": "\u201cWedi\u2019n sefydlu yn 2021, rydym yn fusnes bach deinamig sy\u2019n rhoi tro ar ddulliau tyfu\nnewydd ac yn \u2018dysgu trwy wneud\u2019 yng ngwir ystyr hynny. Mae Tyfu Eryri yn fferm fertigol dan do ar raddfa fechan. Mae\u2019n ddull tyfu cyffrous ond heriol, ac mae\u2019r gymysgfa o gnydau yn newid ac yn tyfu\u2019n barhaus wrth i ni roi tro ar bethau newydd. Rydym yn fusnes teuluol gyda pheth cymorth gan wirfoddolwyr\u201d"}, {"text_idx": "#000009", "text": "I ddysgu mwy am Tyfu Eryri e-bostiwch neu cliciwch yma i\u2019w cyrraedd ar eu cyfrif Instagram"}, {"text_idx": "#000010", "text": "Yn dymhorol, byddwn yn stocio amrywiaeth o ffrwythau gan gynnwys gwsberins, cyrains\nduon a chyrains cochion, mafon a llus o Fferm Pandy."}, {"text_idx": "#000011", "text": "\u201cRydym yn fenter fechan gyda phwyslais cymunedol sy\u2019n cynhyrchu ffrwythau a llysiau wedi\u2019u tyfu trwy ddull naturiol. Mae\u2019n gwerthoedd craidd yn cynnwys cynaliadwyedd cymdeithas ac amgylcheddol. Rydym mewn cysylltiad a\u0302 mentrau lleol eraill sydd a\u0302 gwerthoedd tebyg ac yn gweld ein hunain fel rhan annatod o\u2019n cymuned yng Ngogledd Cymru, wrth i ni ddarparu cynnyrch iachus, lleol a helpu i fynd i\u2019r afael a\u0302 materion tlodi bwyd yn ardal Bangor.\u201d"}, {"text_idx": "#000014", "text": "\u201cMae Carrie yn cynhyrchu ei nwyddau llaeth defaid a\u0302 llaw mewn sypiau bychain gan\nddefnyddio cynhwysion naturiol a dulliau traddodiadol. Wrth iddi weithio ar fferm fynydd Gymreig, nod Carrie yw cynhyrchu caws, iogwrt a hufen ia\u0302 sy\u2019n denu\u2019r gorau o\u2019r llaeth. Mae\u2019n frwd o blaid addasu yn o\u0302l tro\u2019r tymhorau \u2013 mae angen dull unigryw o fynd ati i greu pob swp.\u201d"}, {"text_idx": "#000016", "text": "Rydym yn stocio me\u0302l blasus arbennig Pen y Bonc, a gesglir yn ofalus o gychod gwenyn\nJonothan Garrat a Lisa Mundle ym Mangor. Rydym hefyd yn stocio eu ffrwythau meddal,\nmegis mafon a chyrains, pan fo\u2019r rheiny yn dymhorol!"}, {"text_idx": "#000019", "text": "\u201cMae Propolise yn creu eli\u0308au croen unigryw trwy ddefnyddio cynnyrch gwenyn me\u0302l lleol, cynhenid a Chymreig. Mae\u2019r eli\u0308au yn 100% naturiol ac o ansawdd uchel er mwyn helpu gydag ystod o anhwylderau croen. Rydym yn defnyddio 100% olewau organig ochr yn ochr a\u0302 chynnyrchu gwenyn me\u0302l lleol, gan ein gwenyn ein hunain ac eraill a gedwir ledled Gwynedd.\u201d"}, {"text_idx": "#000021", "text": "Rydym yn stocio ffrwythau ac ystod o lysiau organig fel cynnyrch ychwanegol gan Organic North. Mae hyn yn caniata\u0301u i ni barhau gyda\u2019n cynllun trwy gydol y flwyddyn, hyd yn oed pan fydd gennym lai o eitemau dros gyfnod y \u2018blwch llwglyd\u2019."}, {"text_idx": "#000022", "text": "\u201cRydym yn gydweithredfa dan arweiniad aelodau, a ni yw\u2019r cyfanwerthwyr mwyaf a hiraf eu hoedl o ran cynnyrch organig ardystiedig yn rhanbarth y gogledd. Ein nod yw trwsio ein system fwyd doredig, wastraffus, sy\u2019n allyru llygredd. Rydym wedi bod yn ffodus o gael perthynas agos a\u0302 rhai o\u2019n ffermwyr ers dros 25 mlynedd ac dyma sydd wedi galluogi i ni fod yn gyson wrth gyflenwi groseriaid, cynlluniau bocsys llysiau, proseswyr bwyd,\ncydweithredfeydd prynwyr a llawer mwy yn y DU a\u0302 ffrwythau a llysiau organig wythnosol.\u201d"}]